座標: 39°33′19″N 3°15′19″W﻿ / ﻿39.55528°N 3.25528°W﻿ / 39.55528; -3.25528

**西班牙**（粵拼：sai1 baan1 ngaa4，西班牙文：**España**），官方名**西班牙王國**（**Reino de España**），係南歐伊比利半島嘅國家，首都係馬德里（由1555年起），人口大約4745萬，約莫有69%人信天主教。

西班牙以熱情嘅民族性見稱。西班牙人天性開朗而熱情，鐘意唱歌跳舞，喺國內四圍都好容易感受到呢種熱情洋溢嘅風情。

舊時廣東話西班牙重有個名叫**大呂宋**，因為西班牙曾經係菲律賓嘅宗主國，而菲律賓以前叫呂宋。相反，菲律賓亦都有個名叫「小西班牙」。

西班牙馬德里

歷史
--

西班牙曾經畀好多個民族統治過。由公元前10世紀左右開始，利古勒人（Ligures）、巴斯克人（Basque）、塔提蘇人（Tartesian）、伊比利人（Iberian）先後進入伊伯利亞半島（Iberian Peninsula）。

公元前6世紀，塞爾特人（Celtic）嚟到咗呢片土地，帶嚟咗先進嘅鐵器製造技術，從而增加咗農產量同埋提高咗戰鬥力；塞爾特人又發展咗採礦技術，引嚟咗好似腓尼基人（Phoenician）、希臘人（Greek）同埋伽太基人（Carthaginian）等等嚟到伊伯利亞半島嘅東南部做買賣。

隨後到咗公元前3世紀，西班牙畀羅馬人（Roman）征服，變咗做三個行省 Tarraconense、Betica 同埋 Lusitania，統治咗超過七個世紀。羅馬人為西班牙帶嚟咗賦稅制度、貨幣制度，又起咗好完善嘅交通網絡。而家嘅西班牙文亦都係當時羅馬人帶嚟嘅拉丁文本地化之後傳承落嚟嘅語言。

5世紀初，阿拉諾人（Alanos）、汪達爾人（Vândalos）同埋斯維匯人（Suevos）短暫噉入侵過西班牙，後來畀日耳曼族嘅西哥德人（Visigoth）打敗。西哥德人以托萊多（Toledo）做中心，建立王國。維持咗300年，到711年，信回教嘅北非洲摩爾人（Moors）入侵西班牙，消滅咗西哥德王國，建立「倭馬亞王朝」（Umayyad Dynasty），首都設喺科爾多瓦（Córdoba），伊比利亞半島進入回教徒統治時期。西班牙人逃亡咗去北部建立基督教政權，繼續驅逐摩爾人嘅戰爭（光復運動）。到1492年，西班牙人終於收復喺最南邊嘅格蘭納達（Granada），趕走最後一批回教徒，結束穆斯林對西班牙長達782年嘅統治，基本上叫做統一咗成個西班牙。

喺十五到十七世紀，西班牙受到咗葡萄牙成功發展航海事業嘅刺激，加上想開採黃金同埋傳教，於是招攬各國嘅航海精英，其中以意大利熱那亞（Genoa）人哥倫布（Christopher Columbus）同埋葡萄牙人麥哲倫（Ferdinand Magellan）嘅表現最突出，由1492年到1609年，係史學家所謂嘅「黃金時代」。西班牙用暴力及各種手段攻打同佔領咗大片土地，西班牙嘅殖民地遍及中美洲（墨西哥、古巴、巴拿馬等等）、南美洲（委內瑞拉、秘魯、智利、阿根廷等等）、非洲（阿爾及爾、的黎波里、突尼斯等等）、亞洲（菲律賓群島等等）同大洋洲（關島、密克羅尼西亞聯邦、帛琉、北馬里亞納群島等等）。直到工業革命爆發，英國、法國、德國等國迅速崛起，西班牙喺世界上經濟同政治嘅影響力先至日漸式微。

1898年，西班牙同美國打海戰，史稱「美西戰爭」，結果西班牙輸咗。根據《巴黎和約》，西班牙要以2000萬美元嘅代價割讓菲律賓、關島、安娜塔西亞島同埋波多黎各等殖民地畀美國，又要畀古巴獨立。呢場仗再加上自由主義嘅興起，影響中南美洲好多西班牙嘅殖民地一個二個爭取獨立。

到咗20世紀，西班牙喺第一次世界大戰保持中立而且唔直接參與第二次世界大戰，不過都重係走唔甩打仗嘅命運。1936年7月，佛朗哥將軍（Generalísimo Francisco Franco）發動軍事政變，引發激烈內戰，傷亡成百萬人。直到1939年，佛朗哥攻陷馬德里，內戰結束，佛朗哥開始長達36年嘅獨裁統治，直到佢1975年11月過身。佛朗哥將軍主政期間，科技人才、知識分子同埋藝術家唔係外流就係畀人暗殺，工運、學運、暴動連年，恐怖活動盛行，係西班牙史上嘅一幕悲劇。

地理
--

西班牙地形圖
西班牙佔有大部份伊比利亞半島，西接葡萄牙，北面係法國同安道爾，南接直布羅陀海峽。佢喺東面地中海水域佔有巴利阿里羣島（Illes Balears），喺西面大西洋嘅領土有加那利羣島。

西班牙嘅大城市除咗首都馬德里之外，重有巴塞隆拿、華倫西亞、西維爾/塞維利亞（Sevilla）、馬拉加（Málaga）同畢爾包/畢爾巴鄂（Bilbao）等等。

政區
--

西班牙全國劃分做17個自治區同2個自治市，下設50個省，另外喺地中海有3個由中央政府直轄嘅主權地。

| 自治區 | 自治市 |
| --- | --- |
| * 安達盧西亞
* 加泰隆尼亞
* 馬德里
* 華倫西亞
* 加利西亞
* 卡斯提亞與利昂
 | * 巴斯克
* 卡斯提亞-拉曼查
* 加那利群島
* 穆爾西亞
* 亞拉岡
* 易斯特里馬杜拉
 | * 巴利亞利群島
* 阿斯圖里亞斯
* 納華拉
* 坎塔布里亞
* 拉里奧哈
 | * 休達
* 梅利利亞
 |

政治
--

西班牙國會
西班牙喺1982年成為北大西洋公約組織（NATO）成員國，又喺1986年成為歐洲聯盟（EU）成員國，亦係聯合國（UN）嘅成員。

西班牙實行君主立憲制同埋議會民主制。

### 現任領導人

* 國王菲臘六世（Felipe VI，1968年1月30號—）（2014年6月19號登基）
* 首相柏度·山齊士（Pedro Sánchez）（2018年6月2號上任）

### 國旗

內文：西班牙旗
西班牙國旗又叫做「血與金」，由紅黃兩色組成；紅色係鬥牛士嘅鮮血，黃色係鬥牛場嘅泥土嘅色。國旗中間嘅黃色部份靠左繪有國徽；國徽入便嘅四個公仔代表咗組成西班牙嘅四個古老王國。

呢支旗最早喺1785年由國王卡洛斯三世揀咗嚟做打仗嘅軍旗，之後就一路係國家嘅象徵。1977年正式成為國旗。1981年決定用國徽取代本身晌旗面上面嘅一個盾徽公仔。

### 其他國家象徵

* 國歌：《皇家進行曲》（Marcha Real）
* 國花：香石竹
* 國家格言：Plus Ultra（走得更遠）

### 領土糾紛

直布羅陀
西班牙政府一路都要求英國交還西班牙最南面嘅半島直布羅陀。1704年英國喺西班牙王位繼承戰爭征服咗直布羅陀，打輸嘅西班牙喺1713年簽《烏得勒支和約》，將直布羅陀永久割讓畀英國。雖然西班牙一直希望直布羅陀可以回歸，但當地多數居民都接受英國統治，搞過幾次公投都係同一個結果。

### 國內問題

* 巴斯克獨立問題
* 加泰隆尼亞獨立問題
* 治安問題
* 恐怖主義

經濟
--

華倫西亞嘅港口
### 一般經濟數據

西班牙由2003年到2007年每年嘅經濟增長都維持喺平均百分之三以上，對比衰退緊嘅歐洲經濟算係令人滿意。2007年，西班牙嘅人均國內生產總值（GDP）大約係30100美元（估計數字）。

西班牙嘅製造業、旅遊業發達。國內工業方面，西班牙係世界最大嘅造船國之一，又係最大嘅汽車生產國之一。除此之外，紡織業、食品工業、金屬製造、化工業、機械、造鞋業、製藥業都係主要工業。 

西班牙近年嘅經濟開放效果好理想，但係失業率就一直居高不下，2007年嘅估計數字係百分之八點三。西班牙實行8年免費義務教育。

### 證券交易

西班牙喺馬德里有間交易所叫做馬德里證券交易所（Bolsa de Madrid），截至2007年10月底，市值係全球第十大，喺歐洲就僅次於泛歐股票交易所（Euronext）、倫敦證券交易所同法蘭克福證券交易所，排名第四。

### 通貨

由1999年1月1號開始，西班牙引入歐元（Euro）同本身嘅通貨比塞塔（Peseta）並行而成為法定貨幣。2002年中正式淘汰比塞塔。

匯率：每1歐元兌166.38比塞塔（固定匯率）。

文化
--

佛朗明哥舞
西班牙係一個多元文化嘅地方，比較特別同受歡迎嘅風俗活動包括鬥牛同埋佛朗明哥舞（Flamenco）。

### 語言

西班牙有幾種主要嘅語言，包括：

* 西班牙話（Spanish）— 又叫做卡斯提爾文（Castillian），係世界第三大語言，用嘅人高達5億9千萬，係聯合國六種官方語言之一，亦係非洲聯盟（AU）同埋歐洲聯盟嘅官方語言。
* 加泰羅尼亞話（Catalan）— 喺加泰隆尼亞（Cataluna）、華倫西亞（Valencia）通用而且係官方語言，喺西班牙之外，佢亦都係安道爾嘅官方語言。
* 巴斯克話（Basque）— 北邊嘅語言 ，同其他屬於印歐語系羅曼語族嘅語文唔係同一個語系。
* 加利西亞話（Galician）— 相當近似葡文，喺西班牙西北部通用。

|  |  |  |
| --- | --- | --- |
| 

|  |
| --- |
| 西班牙語言分佈 |
| 西班牙語言分佈  |

 |

### 飲食

西班牙海鮮飯
西班牙出名菜式包括：

* 西班牙開胃菜（Tapas）
* 西班牙大鑊飯（Paella）
* 西班牙凍湯（Gazpacho）
* 西班牙火腿（Jamón）

### 運動

喺西班牙國內，足球、網球、電單車等等嘅運動項目好受歡迎。

1992年，巴塞隆拿舉行咗四年一度嘅1992年夏季奧林匹克運動會，嗰屆西班牙一共攞到13金7銀2銅一共22面獎牌（其中一面金牌係男子足球），喺獎牌榜排第六。

體育界嘅「教父級」重要人物，國際奧林匹克委員會前主席薩馬蘭奇侯爵（Juan Antonio Samaranch）都係西班牙人。

#### 足球

1964年，西班牙舉辦咗歐洲國家盃，重攞到冠軍。2008同2012年，再攞多兩次歐洲國家盃冠軍。

1982年，西班牙舉行咗四年一度嘅FIFA世界盃，嗰屆西班牙喺第二輪分組賽出局（輸畀西德，和英格蘭）。

2010年，西班牙贏咗世界盃足球賽冠軍，西班牙同荷蘭之戰喺加時最後4分鐘踢入全場唯一嘅入波。

* 西班牙甲組足球聯賽

#### 運動員

內文：西班牙運動員一覽

出面網頁
----

|  |  |
| --- | --- |
|  | 維基同享有多媒體嘅嘢：**Spain** |

|  |  |
| --- | --- |
|  | 維基同享有多媒體嘅嘢： **España** |

|  |  |
| --- | --- |
|  | 響維基新聞度有一單新聞係同呢篇文有關：
 **es:Categoría:España** |


|  |  |
| --- | --- |
|  | 維基語錄收錄咗同呢篇文相關嘅摘錄：
**es:España** |

|  |  |
| --- | --- |
|  | 維基遊埠有呢篇旅遊嘅資源：**西班牙（西班牙文）** |

|  |  |
| --- | --- |
|  | 維基文庫有原文：
**es:Portal:España** |

* 西班牙嘅官方網站
* 西班牙旅遊官方網站
* España | Unión Europea，歐洲聯盟 （西班牙文）
* 〈国家概况 — 中华人民共和国外交部〉 (簡體中文). 中華人民共和國外交部.
* 〈西班牙王國 Kingdom of Spain - 歐洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文). 中華民國外交部.
* "Spain - United States Department of State" (英文). 美國國務院.
* 西班牙喺中央情報局《世界概況》嘅資料 （英文）
* 〈スペイン ｜ 外務省〉 (日文). 日本外務省（日文：外務省）.
* "Spain - Department of Foreign Affairs and Trade" (英文). 澳洲外交貿易部（英文：Department of Foreign Affairs and Trade (Australia)）.

| * 睇
* 傾
* 改
歐洲 |
| --- |
| 西歐 | 比利時 · 法國 · 愛爾蘭 · 盧森堡 · 摩納哥 · 荷蘭 · 英國（又叫「聯合王國」，由英倫、蘇格蘭、威爾斯、北愛爾蘭四國組成） |
| 北歐 | 丹麥 · 芬蘭 · 冰島 · 拉脫維亞 · 立陶宛 · 挪威 · 愛沙尼亞 · 瑞典 |
| 中歐 | 奧地利 · 捷克 · 德國 · 匈牙利 · 列支敦士登 · 波蘭 · 斯洛伐克 · 瑞士 |
| 東歐 | 白俄羅斯 · 摩爾多瓦 · 烏克蘭 |
| 南歐 | 阿爾巴尼亞 · 安道爾 · 波斯尼亞黑塞哥維那 · 保加利亞 · 克羅地亞 · 希臘 · 意大利 · 科索沃 · 北馬其頓 · 馬爾他 · 黑山 · 葡萄牙 · 羅馬尼亞 · 聖馬連奴 · 塞爾維亞 · 斯洛文尼亞 · 西班牙 · 梵蒂岡 |
| 歐亞交界 | 亞美尼亞 · 阿塞拜疆 · 塞浦路斯 · 格魯吉亞 · 俄羅斯 · 土耳其 |
| 海外屬地、自治區同其他特殊政區 | 塞浦路斯英屬基地區（英國） · 奧蘭群島（芬蘭） · 法羅群島（丹麥） · 直布羅陀（英國） · 格陵蘭（丹麥） · 根息島（英國） · 揚馬延島（挪威） · 澤西島（英國） · 萌島（英國） · 冷岸群島（挪威） |
| 未畀人承認嘅國家 | 阿布哈茲 · 納戈爾諾-卡拉巴赫 · 南奧塞梯 · 德涅斯特河沿岸 · 北塞浦路斯 · 馬耳他騎士團 |
| 備註 | 1. ↑  "Official Population Figures of Spain. Population on the 1 January 2011" (PDF). Boletín Oficial del Estado. 喺17 December 2011搵到.
2. ↑  According to recent unofficial estimates, the population of Spain is 46,185,697 (1 April 2012)."Estimaciones de la Población Actual de España". Instituto Nacional de Estadística (INE). 原著喺2012年3月17號歸檔. 喺2013年4月28號搵到.
3. ↑  "Official Population Figures of Spain. Population on the 1 April 2010". Instituto Nacional de Estadística de España. 原著喺2012年3月17號歸檔. 喺5 July 2010搵到.
4. ↑  Number10.gov.uk » countries within a country（英文）
 |
| 國家同地區一覽 · 非洲 · 美洲 · 南極洲 · 亞洲 · 大洋洲 |

| * 睇
* 傾
* 改
歐洲聯盟 |
| --- |
| 成員國 | 奧地利 奧地利 •  比利時 • 保加利亞 保加利亞 • 塞浦路斯 塞浦路斯 • 捷克 捷克 • 丹麥 丹麥 • 愛沙尼亞 愛沙尼亞 • 芬蘭 芬蘭 •  法國 • 德國 德國 •  希臘 •  匈牙利 •  克羅地亞 •  意大利 •  愛爾蘭 • 拉脫維亞 拉脫維亞 • 立陶宛 立陶宛 • 盧森堡 盧森堡 • 馬耳他 馬爾他 • 荷蘭 荷蘭 • 波蘭 波蘭 • 葡萄牙 葡萄牙 •  羅馬尼亞 • 斯洛伐克 斯洛伐克 •  斯洛文尼亞 • 西班牙 西班牙 • 瑞典 瑞典 | 歐盟旗 |
| 前成員國 | 英國 英國 |



| * 睇
* 傾
* 改
北大西洋公約組織（NATO） |
| --- |
| 成員國 | 阿爾巴尼亞 阿爾巴尼亞 ‧  比利時 ‧ 保加利亞 保加利亞 ‧ 加拿大 加拿大 ‧  克羅地亞 ‧ 捷克 捷克 ‧ 丹麥 丹麥 ‧ 愛沙尼亞 愛沙尼亞 ‧  法國 ‧ 德國 德國 ‧  希臘 ‧  匈牙利 ‧ 冰島 冰島 ‧  意大利 ‧ 拉脫維亞 拉脫維亞 ‧ 立陶宛 立陶宛 ‧ 盧森堡 盧森堡 ‧ 黑山 黑山 ‧ 荷蘭 荷蘭 ‧ 北馬其頓共和國 北馬其頓 ‧ 挪威 挪威 ‧ 波蘭 波蘭 ‧ 葡萄牙 葡萄牙 ‧  羅馬尼亞 ‧ 斯洛伐克 斯洛伐克 ‧  斯洛文尼亞 ‧ 西班牙 西班牙 ‧  土耳其 ‧ 英國 英國 ‧ 美國 美國 | 北約旗 |
| 候選國 |  波斯尼亞黑塞哥維那 ‧ 格魯吉亞 格魯吉亞 |



| * 睇
* 傾
* 改
西班牙文國同國際組織 |
| --- |
| 法律上 | 

|  |  |
| --- | --- |
| 歐洲 | **西班牙 西班牙** |
| 非洲 | 赤道畿內亞 赤道畿內亞 |
| 美洲 | 

|  |  |
| --- | --- |
| 中美洲 | 危地馬拉 危地馬拉 · 薩爾瓦多 薩爾瓦多 · 洪都拉斯 洪都拉斯 · 哥斯達黎加 哥斯達黎加 · 巴拿馬 巴拿馬 ·  古巴 · 波多黎各 波多黎各 |
| 南美洲 | 哥倫比亞 哥倫比亞 · 委內瑞拉 委內瑞拉 · 厄瓜多爾 厄瓜多爾 · 秘魯 秘魯 · 玻利維亞 玻利維亞 · 巴拉圭 巴拉圭 |

 |

 |
| 實際上 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 美洲 | 

|  |  |
| --- | --- |
| 北美洲 | 墨西哥 墨西哥 · 美國 美國（新墨西哥州） |
| 中美洲 | 尼加拉瓜 尼加拉瓜 · 多明尼加 多明尼加 |
| 南美洲 |  智利 · 阿根廷 阿根廷 ·  烏拉圭 |

 |
| 亞洲 |  菲律賓 |

 |
| 國際組織 | 聯合國 · 歐洲聯盟 · 南美洲國家聯盟 · 非洲聯盟 · 中美洲統合體 · 拉丁美洲議會 · 拉美經委會 · 美洲國家組織 · 歐洲安全與合作組織 · 伊比利亞美洲組織 · 世界貿易組織 · 北美自由貿易協議 · 南美共同市場 · 安第斯條約組織 · 加勒比共同體 · 拉丁美洲一體化協會 · 南極條約秘書處 · 國際勞工組織 · 糧農組織 · 國際電信聯盟 · 拉丁語聯盟 · 國際刑警組織 · 國際足球協會 |